Diari Oficial de la Generalitat Valenciana


Sumari del DOGV 4638, del 26-11-2003 (2003/12735)

RESOLUCIÓ de 12 de novembre de 2003, de la Secretaria General del Consell d'Universitats, per la qual s'assenyala la data en què tindran lloc els sortejos per a designar els vocals que integren les comissions que han de jutjar els concursos per a la provisió de vacants dels cossos docents universitaris de la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4638

Data del DOGV
:   26-11-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/12349


Organisme emissor
:   Consell d'Universitats

Tipus de document
:   Resolució

RESOLUCIÓ de 12 de novembre de 2003, de la Secretaria General del Consell d'Universitats, per la qual s'assenyala la data en què tindran lloc els sortejos per a designar els vocals que integren les comissions que han de jutjar els concursos per a la provisió de vacants dels cossos docents universitaris de la Universitat Miguel Hernández d'Elx. [2003/F12550]
  
Convocades per a la provisió les places dels cossos docents universitaris que s'especifiquen en l'annex adjunt, i atés el que disposa l'article 6 del Reial Decret 1.888/1984, de 26 de setembre (Boletín Oficial del Estado de 26 d'octubre); l'article 1 del Reial Decret 1.427/1986, de 13 de juny (Boletín Oficial del Estado d'11 de juliol) i l'article 17.e) del Reial Decret 552/1985, de 2 d'abril (Boletín Oficial del Estado de 27), esta Secretaria General ha resolt:
  
Assenyalar la celebració dels sortejos corresponents a les places especificades en el citat annex, a fi de designar els membres de les comissions que han de ser escollits per este procediment, per al dia 17 de desembre de 2003, a les 10.00 hores, sortejos que es faran pel sistema que aprovà la Comissió Acadèmica del Consell d'Universitats en la sessió que tingué lloc el dia 14 de juliol de 1995, de mode seqüencial, segons l'ordre en què figuren relacionats en el citat annex.
  
Estos sortejos tindran lloc en el Consell de Coordinació Universitària (Ciutat Universitària, s/n, 28762 Madrid).
  
Als efectes previstos en l'article 1 del Reial Decret 1.888/1984, de 26 de setembre, a partir de la data de la present resolució, es faran públiques les relacions dels professors que participaran en els sortejos en el Consell de Coordinació Universitària.
  
De les citades relacions i en el moment del sorteig seran exclosos els professors que:
  
- Pertanyen a la mateixa universitat a què correspon la plaça.
  
- Han sigut designats per a formar part de la comissió titular per la universitat a què correspon la plaça.
  
- Siguen aspirants i pertanyen a la mateixa àrea de coneixement a què correspon la plaça.
  
Les reclamacions contra les esmentades relacions es formularan abans del dia 12 de desembre de 2003, adreçades a la Secretaria General del Consell de Coordinació Universitària (Ciutat Universitària, s/n, 28145 Madrid).
  
En els concursos en què no hi ha suficients professors del cos i de l'àrea de coneixement a què correspon la plaça, s'ajustarà al que preveu l'article 1 del Reial Decret 1.427/1986, de 13 de juny, que modifica l'article 6.9) del Reial Decret 1.888/1984, de 26 de setembre.
  
Cosa que comunique per al coneixement i efecte.
  
Madrid, 12 de novembre de 2003.- El secretari general: José T. Raga.
  
Annex
  
Universitat Miguel Hernández d'Elx
  
Concurs convocat per la Resolució de la Universitat de 15.11.2001 i BOE de 04.12.2001
  
Concurs núm.: 1068
  
Núm. sorteig: 52.785
  
Cos: professors titulars d'escola universitària
  
Àrea de coneixement: Tecnologia d'Aliments
  
President titular: Buenaventura Guamis López